CELEX: 32012R0167
Language: et
Date: 2012-02-24 00:00:00
Title: Komisjoni rakendusmäärus (EL) nr 167/2012, 24. veebruar 2012 , millega määratakse kindlaks rakendusmäärusega (EL) nr 111/2012 avatud pakkumismenetluse raames antava oliiviõli eraladustusabi ülemmäär

25.2.2012   
            
            
               ET
            
            
               Euroopa Liidu Teataja
            
            
               L 53/12
            
         KOMISJONI RAKENDUSMÄÄRUS (EL) nr 167/2012,
   24. veebruar 2012,
   millega määratakse kindlaks rakendusmäärusega (EL) nr 111/2012 avatud pakkumismenetluse raames antava oliiviõli eraladustusabi ülemmäär
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkti d koostoimes artikliga 4,
   ning arvestades järgmist:
   
               (1)
            
            
               Komisjoni 9. veebruari 2012. aasta rakendusmääruses (EL) nr 111/2012 (millega avatakse oliiviõli eraladustusabi pakkumismenetlus) (2) on sätestatud kaks pakkumuste esitamise alaperioodi.
            
         
               (2)
            
            
               Vastavalt komisjoni 20. augusti 2008. aasta määruse (EÜ) nr 826/2008 (millega kehtestatakse ühiseeskirjad teatavatele põllumajandustoodetele eraladustusabi andmiseks) (3) artikli 13 lõikele 1 määrab komisjon liikmesriikide teatatud pakkumuste põhjal kindlaks abi ülemmäära või ei määra seda kindlaks.
            
         
               (3)
            
            
               Esimesel pakkumismenetluse alaperioodil esitatud pakkumuste põhjal on asjakohane määrata kindlaks oliiviõli puhul antava eraladustusabi ülemmäär 21. veebruaril 2012 lõppeval pakkumuste esitamise alaperioodil. Kõnealuse abi ülemmäära kindlaksmääramine viib rakendusmääruse (EL) nr 111/2012 artikli 1 lõikes 2 osutatud saada oleva üldkoguse ületamiseni. Seepärast määrab komisjon abi maksimumtasemel esitatud pakkumuste puhul vastavalt määruse (EÜ) nr 826/2008 artikli 13 lõikele 2 kindlaks jaotuskoefitsiendi, et tagada vastavus saada olevale üldkogusele.
            
         
               (4)
            
            
               Turu kiireks teavitamiseks ja meetme efektiivse haldamise tagamiseks peaks käesolev määrus jõustuma Euroopa Liidu Teatajas avaldamise päeval.
            
         
               (5)
            
            
               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Rakendusmäärusega (EL) nr 111/2011 avatud, 21. veebruaril 2012 lõppenud pakkumuste esitamise alaperioodil on oliiviõli puhul antava abi ülemmäär määratud kindlaks käesoleva määruse lisas.
   2.   Pakkumuste suhtes, mis on esitatud abi maksimumtasemel, kohaldatakse jaotuskoefitsienti 84,00456 %.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. veebruar 2012
      
         
            Komisjoni nimel presidendi eest
         
         
            põllumajanduse ja maaelu arengu peadirektor
         
         José Manuel SILVA RODRÍGUEZ
      
   
   
      (1)  ELT L 299, 16.11.2007, lk 1.
   
      (2)  ELT L 37, 10.2.2012, lk 55.
   
      (3)  ELT L 223, 21.8.2008, lk 3.
   
      LISA
      
                  Toode
               
               
                  Abi ülemmäär
                  (eurot tonni kohta päevas)
               
            
                  Ekstra-neitsioliiviõli
               
               
                  0,00
               
            
                  Neitsioliiviõli
               
               
                  0,65